Attica — Eleusis — 176-192 AD — IG II² 3632 — Hesperia Suppl. 8 (1949) 248, 1
Region: Attica (IG I-III) — Eleusis

αγαθηι τυχηι πυροφορου δημητρος υπειροχον ιεροφαντιν πολλον επ ευσεβιη κυδος αειραμενην ελλαδος ευρυχορου πρωτην γενος αντολιης τε εγγονον εισαιου του σοφιαις υπατου ος δη και βασιληος αμυμονος αδριανοιο μουσαων αγαθην ειχε διδασκαλιην εισαιου δε θυγατρα μεγαινητοιο και αυτου εξοχον εν τ αρεταις εν τε σαοφροσυναις ην και αμειβομενη δηω μακαρων επι νησσους ηγαγε παντοιης εκτος επωδυνιης δωκε δε οι θανατον γλυκερωτερον ηδεο[ς] υπνου παγχυ και αργειων φερτερον ηιθεων. η τε και αντωνινον ομου κομμοδω βασιληας αρχομενη τελετων εστεφε μυστιπολους. την μεν αρα ψηφω μεν αρηι φιλη θετο βουλη εικονα δ ηγαθεην εκτελεσαντο νεην ευνικη τε φιλη θυγατηρ υες τε θυγατρος ζωιλιδαι μητρος μητερα θεσπεσιην καλλαισχρος και γλαυκος εν εικονι κυδαινοντες ην και δημητηρ ωπασεν αθανατοις.